Ayol qismati

Ayol qismati  — oʻzbek rejissyor Dilmurod Masaidov tomonidan 2022-yilda suratga olingan drama, Suriyadagi IShID jangarilari lagerlarida 9 yil yashab, Oʻzbekistonga qaytgan ayolning taqdiri haqida. Film Oʻzbekiston Kinematografiya agentligi buyurtmasiga binoan Davlat xavfsizlik xizmati koʻmagi bilan suratga olingan. Film real voqealarga asoslangan.

Syomka jarayoni va kino premyerasi 
„Ayol qismati“ filmi „Mehr“ operatsiyasi doirasida Suriya, Iroq va Afgʻonistondagi ekstremistik lagerlardan ayollar va bolalarning Oʻzbekistonga qaytishiga bagʻishlangan turkum filmlardan biridir. Film rejissyori Dilmurod Masaidovning aytishicha, suratga olish ishlari boshlanishidan oldin u Suriyadan Oʻzbekistonga qaytgan oʻn nafar ayol bilan muloqot qilishga muvaffaq boʻlgan. Ularning har biri oʻzining jangarilar lageriga qanday tushib qolgani va u erda boshidan kechirganlari haqida oʻz hikoyalarini aytib bergan. Filmning bosh qahramoni Sojidaning prototipi andijonlik ayol boʻlib, film gʻoyasi va suratga olish ishlarini shaxsan ma’qullagan. Shu bilan birga, rejissyor aktrisalarga ularning prototiplari bilan uchrashishni taqiqlagan.

Filmning Oʻzbekistonda premyerasi 2022-yil 8-sentabr kuni „Ipak yo‘li gavhari“ XIV Toshkent xalqaro kinofestivali doirasida boʻlib oʻtdi. Film bir qancha tillarga, jumladan rus va turk tillariga tarjima qilingan. Rossiyada kinoning premyerasi 2022-yil 25-dekabrda boʻlib oʻtdi.

Syujet 
Sajidining ukasi va turmush oʻrtogʻi Rossiyaga ishlash uchun joʻnab ketishdi va u yerda IShID tomonidan Pokistondagi lager orqali tranzitda Suriyaga joʻnatiladi. Keyinchalik bularning barchasidan xabar topgan mahalladagilar Sojidaning oilasini qoralab, uni ikki farzandi bilan birga mahalladan chiqarib yuborishni talab qiladi. Natijada, Sajidaning qaynonasi jamoatchilik fikriga ergashib, ayol va uning bolalarini haydab chiqaradi. Sajida avval Andijonga ketadi. U yerda oʻzi xohlagandek hayot qura olmaganidan soʻng hafsalasi pir boʻlib, Qozondagi opasining oldiga boradi. Akasi uni topib, oʻzining oldiga kelishga koʻndiradi. Sajida Moskvaga, u yerdan Pokistonga va nihoyat Suriyaga boradi va u erda oʻgʻli Salohiddinni yoʻqotadi. U oʻn yil davomida jangarilar lagerida tirik qoladi. U yerda juda koʻp qiyinchiliklarga duch kelgan Sajida shu vaqt ichida uch marta turmushga chiqadi, chunki u turmushga chiqqan erlar birin-ketin vafot etadi. Oradan yillar oʻtib, yoʻqolgan oʻgʻli Salohiddin tirik ekani, otryadlardan birida jang qilayotganinidan xabar topadi. Biroq Sajidaning quvonchi uzoqqa choʻzilmaydi. Oʻgʻli jangda halok boʻlgani haqida xabar keladi. Ikkinchi oʻgʻli ham otishmada halok boʻladi. Ikala oʻgʻlini ham ketma ket yoʻqotgan Sajida kasal boʻlib qoladi. Uni mahalliy aholidan biri boqadi.  askarlari Sajidani ga olib ketishdi. Sajida u yerdan uyiga joʻnatiladi.

Mukofot va yutuqlar 
Bursada boʻlib oʻtgan Korkut Ata Film Festivali kinofestivalida „Eng yaxshi badiiy film“ nominatsiyasida Gran-pri (2022)
Minskda boʻlib oʻtgan Listapad kinofestivalida „Insonparvarlik va umuminsoniy qadriyatlar mavzusining dolzarbligi uchun“ maxsus mukofoti (2020)
2023-yil fevral oyida Mumbayda boʻlib oʻtgan Shanxay hamkorlik tashkiloti kinofestivalida Sajida rolini ijro etgan Raʼno Shodiyeva „Eng yaxshi ayol obraz“ nominatsiyasi boʻyicha gʻolib boʻldi.

Qarang 
 Baron
 Baron 2: Sogʻinch
 Ofitser 55

Manbalar 

Film
2022-yil filmlari